b"\n_START_ARTICLE_\nSS Ceramic (1913)\n_START_SECTION_\nRakentaminen\n_START_PARAGRAPH_\nSS Ceramicin rakentaminen alkoi Harland ja Wolffin telakalla Belfastissa vuonna 1912. Aluksen vesillelasku tapahtui 11. joulukuuta 1912 ja alus valmistui vuonna 1913. Alus luovutettiin 5. hein\xc3\xa4kuuta 1913. Laiva maksoi kaikkiaan 436\xc2\xa0\xc2\xa0000 puntaa.\n_START_SECTION_\nTietoja aluksesta\n_START_PARAGRAPH_\nSS Ceramicin ykk\xc3\xb6sluokan matkustajille oli monia ylellisyyksi\xc3\xa4, aluksessa oli muun muassa ruokasali, johon mahtui noin 540 ihmist\xc3\xa4, luku- ja kirjoitushuone, oleskelutila, tupakointihuone, kuntosali ja kaksi uima-allasta, joista toinen miehille ja toinen naisille. RMS Titanicin uppoamisen j\xc3\xa4lkeen laivaan lis\xc3\xa4ttiin pelastusveneit\xc3\xa4 turvallisuuden lis\xc3\xa4\xc3\xa4miseksi.\n_START_SECTION_\nTekniset tiedot\n_START_PARAGRAPH_\nSS Ceramicill\xc3\xa4 oli kahdeksan kantta, kaksitoista vesitiivist\xc3\xa4 osastoa, savupiippu, nelj\xc3\xa4 mastoa ja kolme potkuria. Aluksella oli s\xc3\xa4hk\xc3\xb6valaistus, sukellusvenesignaalilaite ja langaton lenn\xc3\xa4tin. Aluksella oli kolme nelisylinterist\xc3\xa4 kolmivaiheista h\xc3\xb6yrykonetta, joissa oli kahdeksan sylinteri\xc3\xa4. Aluksella oli yksi matalapaineinen h\xc3\xb6yryturbiini. Laivan  huippunopeus oli 15-16 solmua ja teho 6\xc2\xa0000 hevosvoimaa. Aluksen bruttovetoisuus oli 18\xc2\xa0481 rekisteritonnia.\n_START_SECTION_\nEnsimm\xc3\xa4inen maailmansota\n_START_PARAGRAPH_\nSS Ceramicin neitsytmatka alkoi 24. hein\xc3\xa4kuuta 1913, kun alus l\xc3\xa4hti Liverpoolista Australiaan. Tuolloin alus oli reitin suurin linjalaiva. Vuonna 1914 SS Ceramic pyydettiin ensimm\xc3\xa4isen maailmansotaan HMAT-joukkoon, jossa alus oli numerolla A40. SS Ceramic oli aseistettu kahdella tykill\xc3\xa4._NEWLINE_Alus selviytyi useista hy\xc3\xb6kk\xc3\xa4yksist\xc3\xa4. Toukokuussa 1916 aluksen ollessaan V\xc3\xa4limeren alueella mukanaan 2500 sotilasta kaksi tuntemattoman hy\xc3\xb6kk\xc3\xa4\xc3\xa4j\xc3\xa4n ampumaa torpedoa meni t\xc3\xa4p\xc3\xa4r\xc3\xa4sti ohi. 9. kes\xc3\xa4kuuta 1917 aluksen ollessa Englannin kanaalissa, torpedo ohitti j\xc3\xa4lleen t\xc3\xa4p\xc3\xa4r\xc3\xa4sti aluksen. 21. hein\xc3\xa4kuuta Pohjois-Atlantilla Kanariansaarten l\xc3\xa4heisyydess\xc3\xa4 ollut U-vene \xe2\x80\x9djahtasi\xe2\x80\x9d\xe2\x80\x9d  SS Ceramici\xc3\xa4 40 minuutin ajan. Lopulta  alus karkotti U-Veneen._NEWLINE_Toukokuussa 1917 Ceramic siirrettiin Yhdistyneen kuningaskunnan merenkulkuviranomaiselle.\n_START_SECTION_\nEnsimm\xc3\xa4isen maailmansodan j\xc3\xa4lkeen\n_START_PARAGRAPH_\nVuonna 1919 alus palasi White Star Line -yhti\xc3\xb6lle ja vuonna 1920 Harland ja Wolffin telakalla alus muutettiin taas linjalaivaksi. Ceramic palasi matkustaja palvelukseen 18. marraskuuta 1920, kun alus l\xc3\xa4hti Liverpoolista Glasgow'lle ja Sydneyhin._NEWLINE_SS Ceramic ajatui karille Clyden joella Glasgowissa 12. tammikuuta 1925. My\xc3\xb6hemmin alus vietiin kuivatelakalle korjaukseen._NEWLINE_18. joulukuuta SS Ceramic t\xc3\xb6rm\xc3\xa4si Pacific Steam Navigation Companyn rahtilaiva Lagunaan Thames-joen rannalla Gravesendin l\xc3\xa4hell\xc3\xa4. Molemmat alukset vahingoittuivat hieman.\n_START_SECTION_\nToinen maailmansota\n_START_PARAGRAPH_\nKun toinen maailmansota puhkesi 1. syyskuuta 1939, SS Ceramic oli jatkanut normaaleita reittej\xc3\xa4\xc3\xa4n. Helmikuussa 1940 Ceramic pyydettiin joukkokuljetusalukseksi. Ceramic piti normaalin ruutiinsa l\xc3\xa4htem\xc3\xa4ll\xc3\xa4 Liverpoolista 19. helmikuuta ja saapui Sydneyhin 14. huhtikuuta. Alus l\xc3\xa4hti Sydneyst\xc3\xa4 takaisin Liverpooliin  20. huhtikuuta, ja sen j\xc3\xa4lkeen kun h\xc3\xa4n oli tehnyt matkan Australiasta ja Etel\xc3\xa4-Afrikkaan, alus meni Freetowniin 2. kes\xc3\xa4kuuta ja palsi Liverpooliin 13. kes\xc3\xa4kuuta.\n_START_SECTION_\nYhteent\xc3\xb6rm\xc3\xa4ys Testbankiin\n_START_PARAGRAPH_\n20. hein\xc3\xa4kuuta 1940 Ceramic l\xc3\xa4hti Liverpoolista. Ceramicin kaksi p\xc3\xa4iv\xc3\xa4\xc3\xa4 merell\xc3\xa4 meni ongelmitta._NEWLINE_Etel\xc3\xa4-Atlantilla 11. elokuuta 1940 Testbank havaitsi Ceramicin noin puolen mailin p\xc3\xa4\xc3\xa4st\xc3\xa4. Sota-ajan navigointis\xc3\xa4\xc3\xa4nn\xc3\xb6sten mukaan molemmat alukset purjehtivat ilman navigointivaloja. SS Ceramicin miehist\xc3\xb6  ei n\xc3\xa4hnyt Testbankia, kunnes molemmat alukset olivat noin 320 metrin p\xc3\xa4\xc3\xa4st\xc3\xa4 toisistaan. Molemmat alukset yrittiv\xc3\xa4t v\xc3\xa4ltt\xc3\xa4\xc3\xa4 toisiaan, mutta oli liian my\xc3\xb6h\xc3\xa4isi\xc3\xa4 v\xc3\xa4ltt\xc3\xa4\xc3\xa4kseen t\xc3\xb6rm\xc3\xa4yksen._NEWLINE_V\xc3\xa4h\xc3\xa4n my\xc3\xb6hemmin Testbank t\xc3\xb6rm\xc3\xa4si ceramicin oikeanpuoleiseen kylkeen. Nopeus t\xc3\xb6rm\xc3\xa4yksess\xc3\xa4 oli noin 46 kilometri\xc3\xa4  tunnissa. Se lyhensi sen keulaa noin 6 metri\xc3\xa4 ja teki siihen rei\xc3\xa4n, jonka leveys oli noin 12 metri\xc3\xa4, mutta molemmat alukset pysyiv\xc3\xa4t pinnalla. Testbankin rahti oli 9 000 tonnia rautamalmia, joka olisi upottanut aluksen hyvin nopeasti, jos alukseen olisi tulvinut riitt\xc3\xa4v\xc3\xa4sti vett\xc3\xa4. Molemmat alukse pystyiv\xc3\xa4t palaamaan Kapkaupungiin._NEWLINE_Varovaisuutena Ceramicin 279 matkustajaa otettiin pois alukseta ja siirrettiin veneill\xc3\xa4 Intian P&O -yhti\xc3\xb6n alus RMS Viceroyeen. Ceramic saavutti Walvis-lahden Lounais-Afrikassa hinaajan avulla. Alus palasi Kapkaupungin 27. syyskuuta ja pysyi siell\xc3\xa4 lis\xc3\xa4korjauksia varten, jotka olivat noin 50,000 punnan arvoiset.  Joulukuun 10. p\xc3\xa4iv\xc3\xa4n\xc3\xa4 Ceramic jatkoi matkaa Australiaan, ja saavutti Sydneyn 18. tammikuuta 1941. Ceramic pysyi Sydneyss\xc3\xa4 21.3. Saakka. Alus saavutti liverpooliin 28. toukokuuta.\n_START_SECTION_\nUppoaminen\n_START_PARAGRAPH_\nCeramic l\xc3\xa4hti 23. marraskuuta 1942 Liverpoolista Australiaan; matkasta tuli aluksen viimeinen. Y\xc3\xb6ll\xc3\xa4 6\xe2\x80\x937. joulukuuta 1942, Azorien rannikolla, U-vene 515 ampui ensimm\xc3\xa4isen torpedon alusta kohtaan. Pari kolme minuuttia my\xc3\xb6hemmin U-vene ampui kaksi torpedoa lis\xc3\xa4\xc3\xa4. Ceramicin kapteeni m\xc3\xa4\xc3\xa4r\xc3\xa4si matkustajat siirtym\xc3\xa4\xc3\xa4n pelastusveneisiin. Ceramic pysyi viel\xc3\xa4 pinnalla. Kolme tuntia my\xc3\xb6hemmin U-vene ampui viel\xc3\xa4 kaksi torpedoa ja alus upposi. Aluksella oli 656 ihmist\xc3\xa4, joista vain yksi pelastui. Ainoa eloonj\xc3\xa4\xc3\xa4nyt oli kuninkaallisten armeijan insin\xc3\xb6\xc3\xb6ri Eric Munday. Uppoamispaikalle aamulla palannut U-vene pelasti h\xc3\xa4net, paluun alkuper\xc3\xa4isen\xc3\xa4 tarkoituksena oli ottaa Ceramicin kapteeni vangiksi. Munday vietti lopun sodasta vankileirill\xc3\xa4."